RAUTAVAARAN KUNTA
Kunnanhallitus			14.1.2013 			48

LAUSUNTO POLIISIN PALVELUVERKON KEHITTÄMISESTÄ ELI PORA III

Khall 37 §	Poliisin hallintorakenneuudistuksen, Pora III, valtakunnallinen hanke-työryhmä pyytää 4.12.2012 päivätyllä kirjeellä lausuntoanne esitettävis-tä muutoksista poliisin palveluverkostoon. 

Työryhmä on laatinut luonnoksen poliisin toimipisteiden sijoittumisen kriteeriksi ja kriteerien mukaisesta palveluverkostosta. 

Lausunnot pyydetään toimittamaan viimeistään 14.1.2013 mennessä.

Muuta taustatietoa poliisin hallintorakenneuudistuksesta on saatavilla
sisäasianministeriön verkkosivuilla www.intermin.fi kohdassa Kehittä-mishankkeet, Poliisin hallinnon uudistaminen.

Valmistelija/lisätietoja kunnanjohtaja Unto Murto, puh. 040 860 8100,
sähköposti: unto.murto@rautavaara.fi

Esityslistan liitteet:
- Luonnos poliisin hallintorakenneuudistusta valmistelevan hanketyö-
ryhmän esitykseksi ja kartoista Pohjois-Savoon, liite 3

Kj:n ehdotus: 	Rautavaaran kunnanhallitus päättää antaa poliisin palveluverkoston kehittämisestä (PORA III) seuraavan lausunnon:

1.	kunta pitää erittäin huolestuttava ja heikkona kaikkien poliisien läh-
töpisteiden sijoittumista entistä kauemmaksi Rautavaraan kunnasta.
Kaikkien työvuorojen alkaessa muualta johtaa se tilanteeseen, jossa suurin osa poliisin työajasta menee partioalueille kulkemiseen. 

2. kunnalla on puitelain 5 §:n mukainen status: pitkät välimatkat ja harva-asutus, joka tulee aina huomioida PORA III:ssa, kun mietitään poliisitoiminnan tasoa ja asiakaspalvelujen saatavuutta. Missä tämä on huomioitu?

Vastaavasti muissa kunnissa asuville poliiseille työmatkat pitenevät
ja hiilijalanjälki lisääntyy. Malli on liian keskitetty eikä poliisiresurssin fyysinen läsnäolo ole suhteessa paikkakuntien rikosmääriin ja ajallinen saavutettavuus pienemmillä paikkakunnilla on heikentynyt.   

3. kunta ymmärtää poliisihallinnon taloudellisen tilanteen, eikä esitä lisäresursseja vaan niiden uudelleen kohdentamista. Rautavaaran kun-nassa tulisi sijaita vähintään lähipoliisi, joka tuntee asukkaat, koulut sekä nuoriso-, terveys-, ja sosiaalisektorin. 

Rikosten ennaltaehkäisy onnistuu parhaiten kattavalla yhteistyöllä paikallisten toimijoiden kanssa.

RAUTAVAARAN KUNTA
Kunnanhallitus				14.1.2013 			49

4. kunta esittää oman yhteispalvelupisteen perustamista ja se tulee toteuttaa muiden valtion paikallisviranomaisten kanssa yhteistyössä ja niin, että aiheutuvat kulut yhteispalvelupisteen ylläpidosta korvataan täysimääräisesti kunnalle. 

Laajakaistakuntana olemme valmiit panostamaan asiakaslähtöiseen palvelutuotantoon (laajakaistapeitto yli 80%), jossa on mahdollista laaja informaatioteknologian (ICT) ja etätyömahdollisuuksien  hyödyntä-minen. 

	5. tarkistaa pöytäkirjan tämän pykälän osalta heti kokouksessa julkilukemalla.

Päätös: 	Ehdotus hyväksyttiin keskustelun jälkeen yksimielisesti.

	_______________